ಚೀನಾ, ವಿಯೆಟ್ನಾಮ್, ಇಂಡೋನೇಶಿಯಾ ಮತ್ತು ಮೆಕ್ಸಿಕೋದಂತಹ ರಾಷ್ಟ್ರಗಳ ಫ್ಯಾಕ್ಟರಿಗಳ ಜತೆ ಒಪ್ಪಂದ ಮಾಡಿಕೊಂಡಿರುವುದಕ್ಕಾಗಿ Nikeಯನ್ನು ಟೀಕಿಸಲಾಗಿದೆ. Vietnam Labour Watch ಎಂಬ ಕಾರ್ಯಕರ್ತ ಸಂಘವು ಸಂಗ್ರಹಿಸಿರುವ ದಾಖಲೆಗಳ ಪ್ರಕಾರ, ೧೯೯೬ರಷ್ಟು ಹಿಂದೆಯೇ Nike ವಿಯೆಟ್ನಾಮ್‌ನಲ್ಲಿ ಒಪ್ಪಂದ ಮಾಡಿಕೊಂಡ ಫ್ಯಾಕ್ಟರಿಗಳು ಕನಿಷ್ಟ ವೇತನ ಮತ್ತು ಓವರ್‌ಟೈಮ್‌ಗೆ ಸಂಬಂಧಿಸಿದ ಕಾನೂನುಗಳನ್ನು ಉಲ್ಲಂಘಿಸುತ್ತಿರುವುದನ್ನು ತೋರಿಸಲಾಯಿತಾದರೂ Nikeಯು ಈ ಪದ್ಧತಿಯನ್ನು ಈಗ ನಿಲ್ಲಿಸಲಾಗಿದೆ ಎಂದು ಪ್ರತಿಪಾದಿಸುತ್ತದೆ. ಈ ಕಂಪನಿಯನ್ನು ಆಗಾಗ ಕೆಳದರ್ಜೆಯ ಕಾರ್ಯಾಗಾರಗಳು, ಇವರ ಉತ್ಪನ್ನಗಳು ತಯಾರಾಗುವ ಮುಕ್ತ ವ್ಯವಹಾರ ವಲಯಗಳ ಅಗ್ಗವಾದ ಸಾಗರದಾಚೆಯ ಶ್ರಮದ ಶೋಷಣೆಗಾಗಿ ಟೀಕಿಸಲಾಗುತ್ತದೆ. ನಯೋಮೀ ಕ್ಲೈನ್‌ರ ಪುಸ್ತಕ "ನೋ ಲೋಗೋ" ಮತ್ತು ಮೈಕೆಲ್ ಮೂರ್‌ರ ಪ್ರಾತ್ಯಕ್ಷಿಕೆಗಳು ಈ ಟೀಕೆಯ ಮೂಲಗಳಾಗಿವೆ.

Nikeಯ ಮಹಿಳಾ ಸಬಲೀಕರಣದ ಬಗೆಗಿನ ಜಾಹೀರಾತುಗಳನ್ನು ಟೀಕಿಸಲಾಗಿದೆ ಏಕೆಂದರೆ ಇಂತಹ ಜಾಹೀರಾತುಗಳನ್ನು ಒಂದೆಡೆ ಮಾಡುತ್ತಲೇ ಪೂರ್ವ ಏಷ್ಯಾದ ತನ್ನ ಫ್ಯಾಕ್ಟರಿಗಳಲ್ಲಿ ಮಹಿಳೆಯರ ಅಬಲೀಕರಣವನ್ನು ನಡೆಸುತ್ತಿದೆಯೆಂದು ಹಲವರು ಅಭಿಪ್ರಾಯಪಡುತ್ತಾರೆ.

೧೯೯೦ರ ದಶಕದಲ್ಲಿ ತನ್ನ ಸಾಕರ್ ಚೆಂಡುಗಳ ತಯಾರಿಕೆಗಾಗಿ ಕಾಂಬೋಡಿಯಾ ಮತ್ತು ಪಾಕಿಸ್ತಾನಗಳ ಗುತ್ತಿಗೆ ಫ್ಯಾಕ್ಟರಿಗಳಲ್ಲಿ ಬಾಲಕಾರ್ಮಿಕರನ್ನು ಬಳಸಿಕೊಂಡಿದ್ದಕ್ಕಾಗಿ Nike ತೀವ್ರ ಟೀಕೆಯನ್ನು ಎದುರಿಸಬೇಕಾಯಿತು. ಬಾಲಕಾರ್ಮಿಕರ ಬಳಕೆಯನ್ನು ನಿಲ್ಲಿಸಲು ಅಥವಾ ಕಡಿಮೆ ಮಾಡಲು Nike ಪ್ರಯತ್ನಿಸಿದರೂ ಅವರು ತಮ್ಮ ಉತ್ಪಾದನಾ ಗುತ್ತಿಗೆಗಳನ್ನು ಕೊಡುವ ಕಂಪನಿಗಳು ಸ್ಥಿತವಾಗಿರುವ ಪ್ರದೇಶಗಳಲ್ಲಿರುವ ನಿಯಂತ್ರಣ ಮತ್ತು ಮೇಲಿಚಾರಣೆಯ ನ್ಯೂನತೆಗಳು ಅಲ್ಲಿ ಬಾಲಕಾರ್ಮಿಕರ ಬಳಕೆಯಾಗದಿರುವಂತೆ ಖಚಿತಪಡಿಸಲು ಅಡ್ಡಿಯುಂಟುಮಾಡುತ್ತವೆ.

೨೦೦೧ರ BBC ಪ್ರಾತ್ಯಕ್ಷಿಕೆಯೊಂದು Nike ಗುತ್ತಿಗೆ ನೀಡಿದೆ ಕಾಂಬೋಡಿಯನ್ ಫ್ಯಾಕ್ಟರಿಯೊಂದರಲ್ಲಿ ಬಾಲಕಾರ್ಮಿಕರ ಬಳಕೆ ಮತ್ತು ಕೆಟ್ಟ ಕಾರ್ಯನಿರ್ವಹಣಾ ಪರಿಸರಗಳ ಬಗ್ಗೆ ಸಾಕ್ಷ್ಯಾಧಾರಗಳನ್ನು ಪ್ರಸ್ತುತಪಡಿಸಿತು. ಇದರಲ್ಲಿ ತೋರಿಸಲಾದ ಆರೂ ಹುಡುಗಿಯರು ವಾರದ ಏಳೂ ದಿನಗಳೂ ಹೆಚ್ಚುಕಡಿಮೆ ೧೬ ಗಂಟೆಗಳ ಕಾಲ ಕೆಲಸ ಮಾಡುತ್ತಿದ್ದರು.

ಹಲವಾರು ಕಾಲೇಜುಗಳು ಮತ್ತು ವಿಶ್ವವಿದ್ಯಾನಿಲಯಗಳು, ಅದರಲ್ಲಿಯೂ ವಿಶೇಷವಾಗಿ ಜಾಗತೀಕರಣ-ವಿರೋಧಿ ಸಂಘಗಳು ಮತ್ತು United Students Against Sweatshopsದಂತಹ ಕೆಟ್ಟ ಕಾರ್ಯಪರಿಸರ ವಿರೋಧೀ ಗುಂಪುಗಳು ಅಭಿಯಾನಗಳನ್ನು ನಡೆಸುತ್ತ ಬಂದಿವೆ. ಈ ಅಭಿಯಾನಗಳನ್ನು ನಡೆಸಲಾದರೂ ಕೂಡ Nikeಯ ವಾರ್ಷಿಕ ವರದಿಗಳ ಪ್ರಕಾರ ಅದರ ವಾರ್ಷಿಕ ವಹಿವಾಟು ೧೯೯೬ರಲ್ಲಿ $೬.೪ ಬಿಲಿಯನ್ ಇದ್ದುದು ೨೦೦೭ರ ಹೊತ್ತಿಗೆ $೧೭ ಬಿಲಿಯನ್‌ನಷ್ಟು ಹೆಚ್ಚಾಯಿತು.

೨೦೦೮ರ ಜುಲೈನಲ್ಲಿ ಅಸ್ಟ್ರೇಲಿಯನ್ ಚ್ಯಾನೆಲ್ ಆದ ೭ News ನಡೆಸಿದ ತನಿಖೆಯೊಂದರಲ್ಲಿ Nikeಯ ಅತಿ ದೊಡ್ಡ ವಸ್ತ್ರೋದ್ಯಮ ಫ್ಯಾಕ್ಟರಿಯೊಂದರಲ್ಲಿ ಜೀತಪದ್ಧತಿಯನ್ನು ಅತಿ ಹೆಚ್ಚು ಸಂಖ್ಯೆಯಲ್ಲಿ ಬಳಸಲಾಗಿದ್ದುದು ಬೆಳಕಿಗೆ ಬಂದಿತು. ಮಲೇಶಿಯಾದಲ್ಲಿದ್ದ ಈ ಪ್ಯಾಕ್ಟರಿಯ ದುರ್ಭರ ಜೀವನಮಟ್ಟ ಮತ್ತು ಜೀತಪದ್ಧತಿಯನ್ನು ಮಾರುವೇಷದಲ್ಲಿದ್ದ ಚ್ಯಾನೆಲ್ಲಿನ ಸಿಬ್ಬಂದಿ ಚಿತ್ರೀಕರಿಸಿಕೊಂಡರು. ಆಗಿನಿಂದ Nikeಯು ಈ ರೀತಿಯ ಶೋಷಣೆ ಇನ್ನುಮುಂದೆ ನಡೆಯದಂತೆ ತಡೆಯಲು ಸೂಕ್ತ ಕ್ರಮಗಳನ್ನು ಕೈಗೊಳ್ಳುವುದಾಗಿ ಹೇಳಿಕೆ ನೀಡುತ್ತ ಬಂದಿದೆ.

ಲಿಯು ಕ್ಸಿಯಾಂಗ್ ಒಲಂಪಿಕ್ಸ್‌ನಿಂದ ಹಿಂದೆಗೆದ ನಂತರ Nikeಯು ಒಂದು ಅನಾಮಿಕ ಅಂತರ್ಜಾಲ ಪೋಸ್ಟರೊಂದನ್ನು ಹಿಂಬಾಲಿಸಿ ಗುರುತುಹಚ್ಚಲೆಂದು ಚೀನೀ ಸರ್ಕಾರದ "ಸಂಬಂಧಿಸಿದ ಸರ್ಕಾರೀ ವಿಭಾಗ"ಗಳ ಸಹಾಯ ಕೋರಿದ್ದನ್ನು ಒಪ್ಪಿಕೊಂಡಿತು.

ಬೀಟ್‌ಲ್ಸ್ ಹಾಡು
ಉತ್ಪನ್ನಗಳು
ಜಾಹೀರಾತುಗಳು
ಮಾನವ ಹಕ್ಕುಗಳ ಬಗ್ಗೆ ಕಾಳಜಿ